Készítette: Jankovics-Soós Katalin

Neptun kód: D5WJHD

Magyar nyelv és irodalom szakos szaktanári képzés (2 féléves)

Kódex oldal normalizálás

Es kere azon az vr istent . hogi igazgatna wteth

iduessegnek vtara . Es ime ezenkwzbe bodogsagos zent

ferencz kÿ kezde iwni az [egihazbol] erdwbwl . az imatsag

nak helerwl . ki erdw vala vgian ottan . angialÿ bodogh

azzon mellett . kit latuan tauolÿ ez frater egied . Legotan

eleibe mene . es egimasnak kwzwnenek . Monda bodog

sagos zent ferencznek ez fraterre leendw egied . Atÿam

akarok enes veletek lennem . ha vr istennek es tinektek

kellemetes . Kinek monda az kegies atÿa . Nagi aÿandok

ez teneked az vr istentwl . hogi tegedet valaztot wmag

anak vitezeue . Kit legottan kezen foga . es be viue angi

alÿ bodog azonak egihazaba . Es hiuata frater bernald

ot . es catani petert monda nekik nagi wrwmel . Atÿ

amfiaÿ . ime nekwnk egi io fratert kwldwt ami vrunk

cristus . Es latuan wtet igen nagion wrwlenek raÿta

Es ebeden velek tartak wtet . Es ebednek vtanna mel

le veue wtet zent ferencz . es be mene vele asisba hog

kapat zerzene neki . Es ime hog az vton mennenek . El

wl lele wket egi zegeni azoniallat . Es zent ferenczt

wl kere alamisnat cristusnak zeretetÿert . Es ez kere

st haromzor teue . Mert bodogsagos zent ferencz . semit

neki nem felel vala . Azert mert nem vala mit nekÿ

adnia . Ez frater egied kedig nagi mohsagal varÿa

vala hogÿ zent ferencz mondana azt neki . Agÿ al

amisnat az(k?)h zegenÿ azonnak . Es hozza fordula zenth

ferencz angÿali orchaual es monda neki . Agi alamis

nat az zegeni azzonnak . w kedig legottan le fordÿ

{88}

{44v}

ta az w palastÿat . es neki ada nagi vigan .

És kéré azon az Úr Istent, hogy igazgatná ő(ű)tet üdvösségnek útjára. És íme, ezen közbe boldogságos Szent

Ferenc ki kezde jönni az [egyházból] erdőből. az imádságnak

helyéről. ki erdő vala ugyan ottan. Angyali boldogasszony mellett. kit látván távol ez fráter Egyed.

Legottan

elébe mene. és egymásnak köszönének. Mondá boldogságos

Szent Ferencnek ez fráterré leendő Egyed: "Atyám, akarok én is veletek lennem, ha Úristennek és tinektek kellemes. Kinek mondá az kegyes atya. Nagy

ajándék

ez tenéked az Úr Istentől. hogy téged választott önmagának vitézévé. Kit legottan kézen fogá. és bevivé angyali

boldogasszonynak egyházába, és hívatá fráter Bernaldot. és Katani Pétert, mondá nekik nagy örömmel. Atyámfiai. íme nekünk egy jó frátert küldött a mi Urunk Krisztus. És látván őtet, igen nagyon örülének rajta,

És ebéden velük tarták őtet. És ebédnek utána mellé vevé őtet Szent Ferenc. és beméne vele Asisba, hogy kápát szerzene neki. És íme, hogy az úton mennenek. Elől lelé őket egy szegény asszonyállat. És Szent Ferenctől kére alamizsnát Krisztus szeretetéért. És ez kérést háromszor tevé. Mert boldogságos Szent Ferenc semmit

neki nem felel vala. Azért mert nem vala mit neki adnia. Ez fráter Egyed pedig nagy mohósággal várta vala, hogy Szent Ferenc mondaná azt neki. Adj alamizsnát az (annak) szegény asszonynak. És hozzá fordula Szent

Ferenc angyali orcával, és mondá neki. Adj alamizsnát a szegény asszonynak. Ő pedig legottan lefordítá az ő palástját, és neki ada nagy vígan.

És kérte akkor az Úr Istent, hogy vezesse őt az üdvösség útjára. És íme, eközben a boldogságos Szent Ferenc kezdett kijönni az [egyházi] erdőből, az imádság helyéről, amely egy csendes erdő volt. Egy angyali, boldog asszony mellett volt, akit távolról meglátott Egyed fráter. Egyed odament hozzá, és üdvözölték egymást. Mondá boldogságos Szent Ferencnek Egyed fráter: "Atyám, szeretnék veletek lenni, ha az Úr Istennek és nektek is kedvetekre van."

Erre kegyes atyja azt válaszolta: "Nagy ajándék ez számodra az Úr Istentől, hogy téged választott önmaga szolgálatára." Azzal kézen fogta, és bevezette őt az angyali boldog asszony templomába. Ott hívatta fráter Bernaldot és Katani Pétert, és nagy örömmel mondta nekik: "Atyámfiai, íme, az Úr Krisztus küldött nekünk egy jó frátert!" Mikor meglátták őt, mind nagyon megörültek.

Egyed fráter velük tartott ebéden, majd az étkezés után Szent Ferenc maga mellé vette őt, és elindult vele Assisibe, hogy ruhát szerezzen számára. Az úton találkoztak egy szegény asszonnyal, aki Krisztus szeretetéért kért alamizsnát. Háromszor kérte, de boldogságos Szent Ferenc nem válaszolt neki, mivel nem volt semmije, amit adhatott volna. Egyed fráter pedig nagyon várta, hogy Szent Ferenc mondja neki: "Adj alamizsnát ennek a szegény asszonynak!"

Ekkor Szent Ferenc angyali arccal fordult Egyedhez, és azt mondta: "Adj alamizsnát a szegény asszonynak!" Egyed pedig rögtön levette a palástját, és örömmel odaadta az asszonynak.